Millised mõtted, tunded ja/või reaktsioonid inimesel  tekiksid, kui keegi teataks, et on avastanud "religiooni valemi"? Karta on, et see mõjuks üsna kummastavalt. Vähemalt esialgu. Sest eks kõla see ju üsna sarnaselt selliste teemadega nagu "õnne valem" või "maalima lõpu välja arvutamine".  Seega ei saa eitada, et alljärgneva idee tutvustamisele asudes on ka minul mitmeid kõhklusi ja kahtlusi. Aga ehk just tänu neile kõhklustele ja kahtlustele ning tänu oma skeptilisusele ja kalduvusele kõiki asju ikka ja uuesti üle kontrollida söandaksin ma selle ideega  siinkohal siiski välja tulla.